[pic] | EUROOPA KOMISJON |

Brüssel 17.12.2009

KOM(2009)707 lõplik

2009/0191 (NLE)

Ettepanek:

NÕUKOGU OTSUS,

millega sõlmitakse Euroopa Liidu ning Islandi ja Norra vaheline leping, mis käsitleb nõukogu otsuse 2008/615/JSK (piiriülese koostöö tõhustamise kohta, eelkõige seoses terrorismi- ja piiriülese kuritegevuse vastase võitlusega) ja nõukogu otsuse 2008/616/JSK (millega rakendatakse otsust 2008/615/JSK piiriülese koostöö tõhustamise kohta, eelkõige seoses terrorismi- ja piiriülese kuritegevuse vastase võitlusega) ja selle lisa teatavate sätete kohaldamist

SELETUSKIRI

- Justiits- ja siseküsimuste nõukogu 21. septembri 2009. aasta istungil anti Euroopa Liidu Nõukogu eesistujariigile volitus kirjutada alla Euroopa Liidu ning Islandi ja Norra vahelisele lepingule, mis käsitleb nõukogu otsuse 2008/615/JSK (piiriülese koostöö tõhustamise kohta, eelkõige seoses terrorismi- ja piiriülese kuritegevuse vastase võitlusega) ja nõukogu otsuse 2008/616/JSK (millega rakendatakse otsust 2008/615/JSK piiriülese koostöö tõhustamise kohta, eelkõige seoses terrorismi- ja piiriülese kuritegevuse vastase võitlusega) ja selle lisa teatavate sätete kohaldamist. Lepinguosalised on lepingule alla kirjutanud, kusjuures viimasena tegi seda Island 30. novembril 2009, ning mõnda sätet kohaldatakse ajutiselt alates kõnealusest kuupäevast.

- Lepingu eesmärk on võimaldada Islandil ja Norral ühineda ELi liikmesriikidega DNA, sõrmejälgede ja sõidukite registreerimisega seotud teabe vahetamise valdkonnas ning osaleda piiriülese mõõtmega suursündmuste ja terroriaktide tõkestamisega seonduvas teabevahetuses. Eespool kirjeldatud teabevahetus toimub Prümi lepingut käsitleva otsuse (nõukogu otsus 2008/615/JSK) ja selle rakendamise otsuse (nõukogu otsus 2008/616/JSK) alusel. Kõnealuste otsuste eesmärk on tõhustada teatavat laadi teabe vahetamist kuritegude tõkestamise ja kuritegevuse vastase võitlusega tegelevate ametiasutuste vahel.

****

- Euroopa Liit toetab Islandit ja Norrat nende jõupingutustes, mis on seotud terrorismi ja piiriülese kuritegevuse tõkestamise ning terrorismi ja piiriülese kuritegevuse vastase võitlusega ning mille tegemisel austatakse põhiõigusi, eelkõige õigust isikuandmete kaitsele. Euroopa Liidu ning Islandi ja Norra vahelise lepinguga, mis käsitleb nõukogu otsuse 2008/615/JSK (piiriülese koostöö tõhustamise kohta, eelkõige seoses terrorismi- ja piiriülese kuritegevuse vastase võitlusega) ja nõukogu otsuse 2008/616/JSK (millega rakendatakse otsust 2008/615/JSK piiriülese koostöö tõhustamise kohta, eelkõige seoses terrorismi- ja piiriülese kuritegevuse vastase võitlusega) ja selle lisa teatavate sätete kohaldamist, tagatakse Euroopa Liidu lepingu artiklis 6 sätestatud põhiõiguste ning Euroopa Liidu põhiõiguste harta artiklites 7 ja 8 sätestatud vabaduste (era- ja perekonnaelu austamine ning isikuandmete kaitse) proportsionaalsuse ja vajalikkuse põhimõtte täielik austamine.

- Euroopa Liidu toimimise lepingu artikli 218 lõike 6 punktis a on sätestatud, et juhul kui lepingud hõlmavad valdkondi, mille suhtes kohaldatakse seadusandlikku tavamenetlust, võtab nõukogu otsuse lepingu sõlmimise kohta vastu pärast Euroopa Parlamendilt nõusoleku saamist.

****

- Seetõttu soovitab komisjon nõukogul võtta pärast Euroopa Parlamendilt nõusoleku saamist vastu otsus, millega sõlmitakse Euroopa Liidu ning Islandi ja Norra vaheline leping, mis käsitleb nõukogu otsuse 2008/615/JSK (piiriülese koostöö tõhustamise kohta, eelkõige seoses terrorismi- ja piiriülese kuritegevuse vastase võitlusega) ja nõukogu otsuse 2008/616/JSK (millega rakendatakse otsust 2008/615/JSK piiriülese koostöö tõhustamise kohta, eelkõige seoses terrorismi- ja piiriülese kuritegevuse vastase võitlusega) ja selle lisa teatavate sätete kohaldamist.

2009/0191 (NLE)

Ettepanek:

NÕUKOGU OTSUS,

millega sõlmitakse Euroopa Liidu ning Islandi ja Norra vaheline leping, mis käsitleb nõukogu otsuse 2008/615/JSK (piiriülese koostöö tõhustamise kohta, eelkõige seoses terrorismi- ja piiriülese kuritegevuse vastase võitlusega) ja nõukogu otsuse 2008/616/JSK (millega rakendatakse otsust 2008/615/JSK piiriülese koostöö tõhustamise kohta, eelkõige seoses terrorismi- ja piiriülese kuritegevuse vastase võitlusega) ja selle lisa teatavate sätete kohaldamist

EUROOPA LIIDU NÕUKOGU,

võttes arvesse Euroopa Liidu toimimise lepingut, eriti selle artikli 82 lõike 1 punkti d ja artikli 87 lõike 2 punkti a koostoimes artikli 218 lõike 6 punktiga a,

võttes arvesse komisjoni ettepanekut,

võttes arvesse Euroopa Parlamendi nõusolekut[1]

ning arvestades järgmist:

1. Nõukogu volitas 24. oktoobril 2008 eesistujariiki alustama komisjoni abiga läbirääkimisi eesmärgiga sõlmida Euroopa Liidu ning Islandi ja Norra vaheline leping, mis käsitleb nõukogu otsuse 2008/615/JSK (piiriülese koostöö tõhustamise kohta, eelkõige seoses terrorismi- ja piiriülese kuritegevuse vastase võitlusega) ja nõukogu otsuse 2008/616/JSK (millega rakendatakse otsust 2008/615/JSK piiriülese koostöö tõhustamise kohta, eelkõige seoses terrorismi- ja piiriülese kuritegevuse vastase võitlusega) ja selle lisa teatavate sätete kohaldamist.

2. Lepingule kirjutati kooskõlas nõukogu 21. septembri 2009. aasta otsusega 2009/XXX/JSK[2] alla 30. novembril 2009, eeldusel et leping hiljem sõlmitakse.

3. Kooskõlas lepingu artikliga 8 kohaldatakse lepingu mõnda sätet ajutiselt alates lepingu allakirjutamisest.

4. Leping on seni sõlmimata. Lissaboni lepingu jõustumisega 1. detsembril 2009 reguleeritakse lepingu sõlmimiseks vajalikke Euroopa Liidu menetlusi Euroopa Liidu toimimise lepingu artikliga 218.

5. Leping tuleks sõlmida.

6. [Kooskõlas Euroopa Liidu lepingule ja Euroopa Liidu toimimise lepingule lisatud protokolli (Ühendkuningriigi ja Iirimaa seisukoha kohta vabadusel, turvalisusel ja õigusel rajaneva ala suhtes) artikliga 3 osalevad Ühendkuningriik ja Iirimaa käesoleva otsuse vastuvõtmises.]

7. Kooskõlas Euroopa Liidu lepingule ja Euroopa Liidu toimimise lepingule lisatud protokolli (Taani seisukoha kohta) artiklitega 1 ja 2 ei osale Taani käesoleva otsuse vastuvõtmises ning leping ei ole Taani suhtes siduv ega kohaldatav,

ON VASTU VÕTNUD KÄESOLEVA OTSUSE:

Artikkel 1

Käesolevaga sõlmitakse Euroopa Liidu ning Islandi ja Norra vaheline leping, mis käsitleb nõukogu otsuse 2008/615/JSK (piiriülese koostöö tõhustamise kohta, eelkõige seoses terrorismi- ja piiriülese kuritegevuse vastase võitlusega) ja nõukogu otsuse 2008/616/JSK (millega rakendatakse otsust 2008/615/JSK piiriülese koostöö tõhustamise kohta, eelkõige seoses terrorismi- ja piiriülese kuritegevuse vastase võitlusega) ja selle lisa teatavate sätete kohaldamist.

Sõlmitava lepingu tekst on lisatud käesolevale otsusele.

Artikkel 2

Nõukogu eesistuja nimetab isiku, kes on volitatud Euroopa Liidu nimel hoiule andma lepingu artikli 8 lõikega 1 ette nähtud heakskiitmiskirja, et väljendada Euroopa Liidu nõusolekut end lepinguga siduda.

Artikkel 3

Käesolev otsus jõustub selle vastuvõtmise päeval. Käesolev otsus avaldatakse Euroopa Liidu Teatajas .

Lepingu jõustumise kuupäev avaldatakse Euroopa Liidu Teatajas .

Brüssel, 17.12.2009.

Nõukogu nimel

komisjoni liige Jacques BARROT

LISA

.

[1] ELT C […], […], lk […].

[2] Seni avaldamata.